

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 กุมภาพันธ์ ๒5๖3

เรื่อง โครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี

 และสะเต็มศึกษา

เรียน ผู้ว่าราชการจังหวัด (ตามรายชื่อแนบท้าย)

อ้างถึง 1. หนังสือกรมส่งเสริมการปกครองท้องถิ่น ที่ มท 0816.3/ว 71 ลงวันที่ 9 มกราคม 2563

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 299 ลงวันที่ 30 มกราคม 2563

สิ่งที่ส่งมาด้วย 1. รายชื่อโรงเรียนศูนย์ฝึกอบรมโครงการพัฒนานักเรียนอย่างมีคุณภาพด้วยการจัดประสบการณ์

 เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา จำนวน 1 ชุด

 2. กำหนดการอบรม ปีงบประมาณ 2563 จำนวน 1 ชุด

 ตามที่กรมส่งเสริมการปกครองท้องถิ่น ได้แจ้งการดำเนินโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา ปีงบประมาณ 2563 ของสถาบันส่งเสริมการสอบวิทยาศาสตร์ และเทคโนโลยี (สสวท.) เพื่อพัฒนาครูผู้สอนวิทยาศาสตร์ คณิตศาสตร์ และเทคโนโลยี ในระดับปฐมวัย และระดับการศึกษาขั้นพื้นฐาน และขอความร่วมมือจังหวัดพิจารณาการคัดเลือกโรงเรียนเข้าร่วมโครงการดังกล่าว พร้อมทั้งแจ้งโรงเรียนยืนยันการเข้าร่วมโครงการ
และแจ้งรายชื่อครูที่จะปฏิบัติหน้าที่เป็นครูพี่เลี้ยงในการอบรมครู ด้วยระบบทางไกล โดยออกอากาศผ่านสถานีวิทยุโทรทัศน์การศึกษาทางไกลผ่านดาวเทียม (DLTV) และสถานีโทรทัศน์เพื่อการศึกษาขั้นพื้นฐาน (OBEC Channel) ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาเห็นว่า เพื่อเป็นการเตรียมความพร้อมของโรงเรียนที่เข้าร่วมโครงการ และเพื่อให้การดำเนินงานเป็นไปตามวัตถุประสงค์ ขอความร่วมมือจังหวัดดำเนินการ ดังนี้

 1. แจ้งองค์กรปกครองส่วนท้องถิ่นที่มีโรงเรียนเป็นศูนย์ฝึกอบรมทางไกลโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา พิจารณาอนุญาตให้ครูที่ปฏิบัติหน้าที่เป็นครูพี่เลี้ยง เข้ารับการฝึกอบรม ตามกำหนดวัน เวลา ที่กำหนดในแต่ละระดับชั้น ณ สำนักงานเขตพื้นที่การศึกษาประถมศึกษาเขต 1 โดยสถาบันส่งเสริมการสอนวิทยาศาสตร์
และเทคโนโลยี (สสวท.) สนับสนุนค่าอาหารกลางวัน และค่าอาหารว่างและเครื่องดื่ม สำหรับค่าพาหนะให้เบิกจากองค์กรปกครองส่วนท้องถิ่นต้นสังกัด รายละเอียดปรากฏตามสิ่งที่ส่งมาด้วย 1

 2. แจ้งองค์กรปกครองส่วนท้องถิ่นในพื้นที่ที่มีโรงเรียนจัดการศึกษาระดับการศึกษาปฐมวัย และการศึกษาขั้นพื้นฐาน ประชาสัมพันธ์ให้ครูผู้สอนระดับปฐมวัย และครูผู้สอนวิทยาศาสตร์ คณิตศาสตร์
และเทคโนโลยี เข้าร่วมรับการฝึกอบรมตามกำหนดวัน เวลา ที่กำหนดในแต่ละระดับชั้น ณ โรงเรียนที่เป็นศูนย์ฝึกอบรม

 /ในจังหวัด...

-2-

ในจังหวัด โดยสถาบันส่งเสริมการสอนวิทยาศาสตร์และเทคโนโลยี (สสวท.) สนับสนุนค่าอาหารกลางวัน
และค่าอาหารว่างและเครื่องดื่ม สำหรับค่าพาหนะให้เบิกจากองค์กรปกครองส่วนท้องถิ่นต้นสังกัด รายละเอียดปรากฏตามสิ่งที่ส่งมาด้วย 2

 3. แจ้งโรงเรียนที่เป็นศูนย์ฝึกอบรมทางไกลโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา จัดส่งสำเนาสมุดคู่ฝาก บัญชีเงินฝากธนาคารของโรงเรียน ภายในวันอังคารที่ 10 มีนาคม 2563 โดยกรมส่งเสริมการปกครองท้องถิ่นจะโอน
เงินนอกงบประมาณเข้าบัญชีเงินรายได้ของสถานศึกษาต่อไป

 จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษา

โทร. 0-2241-9000 ต่อ 5312

โทรสาร 0-2241-9021-3 ต่อ 218

ผู้ประสานงาน นางนิภาวัลย์ เพ็ชร์ผึ้ง 08-1925-0316

รอง.อสถ. ………………………..

ผอ.กศ. ……………………………

ผอ.กง.สศ. ………………………

หน.ฝ.คศ. ...........................

จนท. ..................................